«**Մեծ հույսեր**» (անգլ.՝ «Great Expectations»), դրամատիկ հեռուստասերիալ, որը նկարահանվել է Չարլզ Դիքենսի համանուն վեպի հիման վրա։ Պրեմիերան կայացել է 2011 թվականի դեկտեմբերի 27-ին BBC One հեռուստաալիքով։ Առաջին սերիան դիտել է 6,6 միլիոն հանդիսատես։

Սյուժե
------

Պատանի Փիփը ճահճուտներում հանդիպում է փախստական դատապարտյալ Աբել Մեգվիչին, որը նրան հանձնարարում է գողանալ խարտոց, որպեսզի կտրեն ձեռնաշղթաները։ Փիփը վերադառնում է՝ բերելով մի կտոր թխվածք, որի մեջ թաքցված է խարտոցը։ Ավելի ուշ դատապարտյալին կրկին ձերբակալում են խորհրդավոր փախստականի դեմ պայքարի ժամանակ։

Փիփը ապրում է իր քրոջ և դարբին Ջո Գարջերիի հետ, որը սովորում է Փիփի քեռու մոտ։ Մենակյաց կյանք վարող միսս Հևիշեմը ցանկանում է տղային որպես ընկեր օգտագործել իր խորթ դստեր՝ Էստելայի խաղերի համար, և Փիփի քույրը համաձայնում է։ Միսս Հևիշեմի տանը գտնվելու ժամանակ Փիփը համոզվում է, որ նա կդառնա իր բարերարը, սակայն հիասթափվում է, երբ իմանում է, որ նա վճարել է Ջոյին՝ իր արհեստագործական ուսումնառության համար և հայտնել, որ նա երբեք չի վերադառնա տեսնելու նրանց։ Երբ Փիը Ջոյի հետ գտնվում է տանը, Փիփի քրոջ վրա հարձակվում է Օրլիկը։ Թողնելով նրան մահճակալին կապված՝ Փիփը սկսում է իր յոթ տարվա ուսուցումը։

Յոթ տարի անց Փիփին, որը մի անգամ տեսել է Էստելային, այցելում է Ջեգերսի փաստաբանը և հաղորդում է, որ անանուն բարեգործ է գտնվել, որը կվճարի նրա Լոնդոն տեղափոխության և այնտեղ Փիփի՝ ջենթլմենի կյանք սկսելու համար, բայց պայմանով, որ նա հայտնի կլինի միայն որպես Փիփ, այլ ոչ թե միստր Փիփ և չի իմանա դրամական միջոցների աղբյուրի մասին։ Ենթադրելով, որ բարերարը միսս Հևիշեմն է, Փիփը այցելում է նրան և խոստանում թույլ չտալ պայմանների խախտում։

Դերասանական կազմ
----------------

|  Դերերում  |  |  Կերպար  |
| --- | --- | --- |
| Դուգլաս Բութ |  | *Փիփ* |
| Օսկար Քենեդի |  | *պատանի Փիփ* |
| Ջեք Ռոթ |  | *Օրլիկ* |
| Ռեյ Ուինսթոն |  | *Աբել Մեգվիչ* |
| Դևիդ Սուշե |  | *Ջեգերս* |
| Փոլ Ռիս |  | *Կոմպեսոն* |
| Շոն Դուլի |  | *Ջո Գարջերի* |
| Ջիլիան Անդերսոն |  | *միսս Հևիշեմ* |
| Վանեսա Կիրբի |  | *Էստելլա* |
| Մարկ Էդի |  | *քեռի Փամբլչուկ* |
| Հարրի Լլոյդ |  | *Հերբերտ Փոքեթ* |
| Մերի Ռոսկոու |  | *Հաննա, տնային կառավարիչ* |
| Փոլ Ռիտեր |  | *Ուեմմիկ* |
| Թոմ Բյորք |  | *Բենթլի Դրամլ* |
| Սյուզան Լինչ |  | *Մոլլի* |
| Քլեր Ռաշբրուք |  | *միսիս Ջո* |
| Փերդիտա Ուեքս |  | *Կլարա* |
| Ֆրենսիս Բարբեր |  | *միսիս Բրենդլի* |
|

Ֆիլմի նկարահանումներ
--------------------

2011 թվականի հուլիսին կատարված BBC-ի եռօրյա նկարահանումների ժամանակ օգտագործվել է Հոլդենբի հաուսը Նորթհեմփթոնի մոտակայքում՝ հորինված կալվածքի արտաքին պլանները նկարահանելու համար։ Շենքը մեկ այլ կառույցի վերածելու համար նկարահանող խումբը նախապես ծախսել է 4 օր և ևս 2 օր նրա վրա, որ վերադարձնի 21-րդ դարի նախկին տեսքը։ Անձնակազմն օգտագործել է 80 տոննա ցեխ, ջրիմուռներ և լիանաներ՝ կառույցի ֆիլմի Սատիս հաուսի քանդված տեսք տալու համար։

Առանձնատան ներքին պլանները նկարահանվել են Լենգլիբյուրի առանձնատանը, որը նախկին ամառանոց է Ուոտֆորդ կալվածքի մոտ (Հարթֆորդշիր)։ Առանձին տեսարաններ նկարահանվել են Հոլդենբի հաուսում։

Գարջերիի դարբնոցը կառուցվել է Էսսեքս կոմսության արևելքում գտնվող Թոլեսբյուրի գյուղի ճահճային տեղանքում, իսկ սերիալի բաց տեսարաններում երևում է Սուրբ Թոմաս Բեկեթ Քենթերբերիի գյուղական եկեղեցին, որը գտնվում է Կենտ կոմսության լքված գյուղում։

Ձիերով տեսարանը, որոնց պատուհանից դիտում է Էստելլան, նկարահանվել է Օստերլի պարկում։

Գրինվիչի հոսպիտալի տարածքը օգտագործվել է Ջագերի գրասենյակի նկարահանումների համար՝ Կոմպեսոնի և Օրլիկի ծանոթության ժամանակ։

### Դերասանների ընտրություն

Բրիտանական լրատվամիջոցները (The Independent, The Guardian, The Daily Telegraph) որոշ մտահոգություններ են հայտնել միսս Հևիշեմի դերի համար Ջիլիան Անդերսոնի ընտրության վերաբերյալ։

Մրցանակներ և անվանակարգեր
-------------------------

Մրցանակների ամբողջական ցանկը՝ IMDB կայքում

| Մրցանակ | Անվանակարգ | Անուն | Արդյունք |
| --- | --- | --- | --- |
| *BAFTA TV Award* 2012 | Best Photography and Lighting: Fiction | Ֆլորիան Հոֆմեյստեր | Հաղթանակ |
| BAFTA մրցանակ բեմադրող նկարչի լավագույն աշխատանքի համար | Դևիդ Ռոջեր | Հաղթանակ |
| Լավագույն ձեռքբերում հատուկ վիզուալ էֆեկտների ոլորտում | Հենրի Մաջեթ, Լյուսի Էյնսվորթ-Թեյլոր, Անժելա Բարսոն | Հաղթանակ |
| *«Էմմի» պրայմ-թայմ մրցանակ 2012* | Outstanding Art Direction for a Miniseries or a Movie | Ջո Բրաստեյնոնշտեյն, Դեյվիդ Ռոջեր, Փոլ Ժիրարդանի | Հաղթանակ |
| Outstanding Cinematography for a Miniseries or Movie | Ֆլորիան Հոֆմեյստեր | Հաղթանակ |
| Outstanding Costumes for a Miniseries, Movie or a Special | Էննի Սիմոնս, Իվոն Դակետ | Հաղթանակ |
| Outstanding Main Title Design | Թոմ Բրոմվիչ, Ռոդի Քայա, Նիք Բենս | Հաղթանակ |

Ծանոթագրություններ
------------------

1. ↑  Fernsehserien.de (գերմ.)
2. ↑
3. ↑
4. ↑  Plunkett, John. «BBC1's Great Expectations pips rivals to top spot | TV ratings - 27 December». *The Guardian*. Վերցված է 2011 թ․ դեկտեմբերի 28-ին.
5. ↑  Sutcliffe, Tom. «Last Night's viewing: Great Expectations, BBC1, Fast Freddie, the Widow and Me, ITV1». *The Independent*. Վերցված է 2011 թ․ դեկտեմբերի 28-ին.
6. ↑  Wollaston, Sam. «TV review: Great Expectations; Fast Freddie, The Widow and Me». *The Guardian*. Վերցված է 2011 թ․ դեկտեմբերի 28-ին.
7. ↑  «Great Expectations, BBC One, review». *The Telegraph*. Վերցված է 2011 թ․ դեկտեմբերի 28-ին.
8. ↑  «Awards for *Great Expectations*» (անգլերեն). imdb.com. Արխիվացված է օրիգինալից 2013 թ․ մարտի 13-ին.

Արտաքին հղումներ
----------------

* Սերիալի պաշտոնական կայքը (անգլ.)
* Great Expectations(անգլ.) ֆիլմը Internet Movie Database կայքում
* Holdenby House — Filming Location for Satis House (անգլ.)
* Ջեյմս Դելինգփոլի գրախոսականը *The Daily Telegraph* թերթում (անգլ.)
* *Арина Яковлева.* BBC возложило на Джиллиан Андерсон «Большие надежды». Արխիվացված 2011-11-28 Wayback Machine 22 ноября 2011. (ռուս.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |